Komisijos Sprendimas
1997 m. balandžio 21 d.
dėl suderintų matavimo metodų, taikomų nustatyti dioksinų ir furanų masės koncentraciją į orą išmetamuose teršaluose pagal Direktyvos 94/67/EB dėl pavojingų atliekų deginimo 7 straipsnio 2 dalį
(97/283/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 31 d. Tarybos direktyvą 94/67/EB dėl pavojingų atliekų deginimo [1], ypač į jos 7 straipsnio 2 dalį,
kadangi pagal Direktyvos 94/67/EB 7 straipsnio 2 dalį suderinti matavimo metodai, taikomi nustatyti dioksinų ir furanų masės koncentraciją į orą išmetamuose teršaluose, turi tapti prieinami Bendrijos lygiu 16 straipsnyje nustatyta tvarka;
kadangi šiam tikslui įgyvendinti Komisijai padeda Direktyvos 94/67/EB 16 straipsniu įsteigtas komitetas;
kadangi šiame sprendime numatytos priemonės atitinka minėto komiteto priimtą nuomonę,
PRIĖMĖ ŠĮ SPRENDIMĄ:
1 straipsnis
Matavimo metodai, atspausdinti EN 1948 (1996 m. birželio mėn.) "Išlakos iš stacionarių šaltinių: PCDD/PCDF masės koncentracijos nustatymas, 1 dalis - mėginių ėmimas, 2 dalis - išgavimas ir valymas, 3 dalis - identifikavimas ir kiekio nustatymas", kuriuos sudarė Europos standartizacijos komitetas (CEN) dioksinų ir furanų masės koncentracijai nustatyti į orą išmetamuose teršaluose, yra Direktyvos 94/67/EB 7 straipsnio 2 dalyje nurodyti suderinti matavimo metodai. Pirmiau minėta nuoroda, atspausdinta EN 1948 (1996 m. birželio mėn.), taps EN 1948, kai ji bus galutinai priimta CEN.
2 straipsnis
Šis sprendimas skirtas valstybėms narėms.
Priimta Briuselyje, 1997 m. balandžio 21 d.